गुबुन फारसेथिं रन्जन दैमारिखौ उदां खालामनो नांगौनि दाबिजों Boro Peaples Committee for Peace Initiative आरो बर’ अमेन जाष्टिस फरामनि खौरांगिरि मेल जथुमो । बे खौरांगिरि मेलनि गेजेरजों बि टि आरनि मख’जाथाव मुंसाइगिरि थामहिनबा एन दि एफ बिनि गाइसनगिबि आफादगिरि रन्जन दैमारीखौ  उदां खालामनांगौनि गोख्रों दाबि खालामो । खौरांगिरि मेलाव मोननैबो आफादनि दैदेनगिरिफोरा बि टि आर रादायनि मखजाथाव मुंसाइगिरि थामहिनबा एन दि एफ बिनि गाइसनगिबि आफादगिरि रन्जन दैमारीजों लोगोसे जोबथेसालियाव थानांनाय गासैबो सोद्रोमाफोरखौ थाबैनो उदां खालामनो दाबि दैखाङो। बर’ गोजोन गोरोबथानि फार्से सन्मान होनानै एन दि एफ बिनि गासैबो सोद्रोमाफोरनो थिसनथाय होनांगौ होननानैबो मोननैबो आफादा दाबि खालामदों । बबेखानि बे गासैबो दाबिखौ मानिनानै मानिनानै लायाब्ला  थासारिया गुबुन महरै आगान सुरगोन होननाबो हुमखि होयो  Boro Peaples Committee for Peace Initiative आरो बर’ अमेन जाष्टिस फराम आफादनि दैदेनगिरिफोरा खुंथाइनि गोहोनि सोरखारखौ हुमखि होदों ।